text: भारत के लिए ये है बड़ी चिंताः भारत के लिए सबसे बड़ी चिंता टीम संयोजन होगी क्योंकि हार्दिक पंड्या कमर की चोट के कारण टूर्नामेंट से बाहर हो गए हैं जबकि हांगकांग और पाकिस्तान के खिलाफ लगातार दो दिन खेलने के बाद भुवनेश्वर कुमार को आराम दिया जा सकता है। ऐसे में रोहित किसी भी सूरत में बांग्लादेश को कमतर नहीं आंकना चाहेगी लेकिन हार्दिक की जगह कौन टीम में खेलेगा ये बड़ी चुनौती होगी। बायें हाथ के स्पिनर खलील अहमद को भुवनेश्वर के स्थान पर अंतिम एकादश में मौका दिया जा सकता है लेकिन अभी यह स्पष्ट नहीं है कि पंड्या का विकल्प कौन होगा।